40. ΒΑΣΙΛΙΚΟΝ ΔΙΑΤΑΓΜΑ της 21/24 Οκτ. 1947 Περί συνθέσεως και αρμοδιότητος των Αστυνομικών Υγειονομικών Επιτροπών. Έχοντες υπ’ όψει τας διατάξεις του Ν.Δ. 330/47 «περί καταστάσεως μονίμου διαθεσιμότητος των αστυνομικών κλπ». και την υπ’ αριθ. 489/8.10.47 γνωμάτευσιν του Συμβουλίου της Επικρατείας, προτάσει του Ημετέρου επί της Δημοσίας Τάξεως Υπουργού, αποφασίσαμεν και διατάσσομεν: Ι.Αστυνομικαί Υγειονομικαί Επιτροπαί. Αι παρά τη Αστυνομία Πόλεων Υγειονομικαί Επιτροπαί είναι αι εξής: α)Η Ανωτάτη Αστυνομική Υγειονομική Επιτροπή, εδρεύουσα παρά τω Αρχηγείω Αστυνομίας Πόλεων και β)ανά μία αστυνομική Υγειονομική Επιτροπή παρ’ εκάστη Αστυνομική Διεθύνσει. ΙΙ.Σύνθεσις Αστυνομικών Υγειονομικών Επιτροπών. Αι Επιτροπαί αύται απαρτίζονται ως εξής: Η Ανωτάτη Αστυνομική Υγειονομική Επιτροπή εκ τεσσάρων Υγειονομικών Αξιωματικών της Αστυνομίας Πόλεων, εξ ων ο εις ειδικότητος φυματιολόγου, εφ’ όσον υπηρετεί εν τω Σώματι τοιούτος ως Υγειονομικός Αξιωματικός, οριζομένων υπό του Αρχηγού του Αστυν. Σώματος, όστις ορίζει και τους αναπληρωτάς αυτών. Ταύτης προεδρεύει ο ανώτερος και επί ισοβάθμων ο αρχαιότερος των Υγειονομικών αξιωματικών μελών αυτής, χρέη δε Γραμματέως εκτελεί εις των παρά τω Αρχηγείω Αστυνομίας Πόλεων Διοικητικός ή Αστυνομικός υπάλληλος. Η ως άνω Επιτροπή ευρίσκεται εν απαρτία παρόντων τριών εκ των μελών αυτής. Εν περιπτώσει ισοψηφίας υπερισχύει η ψήφος του Προέδρου. Αι Αστυνομικαί Υγειονομικαί Επιτροπαί παρά ταις Αστυνομικαίς Δ/σεσιν απαρτίζονται εκ τριών Υγειονομικών Αξιωματικών οριζομένων υπό των οικείων Αστυνομικών Δ/ντών αίτινες ορίζουσι και τους αναπληρωτάς αυτών, χρέη γραμματέως εκτελούντος ενός Διοικητικού ή Αστυνομικού υπαλλήλου της Δ/νσεως. «Αν παρ’ Αστυνομική Διευθύνσει δεν υπάρχη επάρκεια αστυνομικών Υγειονομικών Αξιωματικών προς σύνθεσιν της Επιτροπής ταύτης μετέχουσιν ιατροί των εν τη πόλει ταύτη Υγειονομικών Κέντρων οριζόμενοι υπό των Διευθυντών των ή στρατιωτικοί ιατροί οριζόμενοι υπό του Διοικητού της οικείας Μονάδος ή ιατροί του Δημοτικού (Αστικού) Νοσοκομείου της πόλεως ή του Ιδρύματος Κοινωνικών Ασφαλίσεων οριζόμενοι υπό των Διευθυντών των Ιδρυμάτων τούτων τη αιτήσει των οικείων Αστυνομικών Διευθυντών». Αντικατεστάθη ως άνω δια του Β.Δ. της 27 Οκτ.1951/8 Ιαν.1952. Της Επιτροπής ταύτης, προεδρεύει ο ανώτερος ή αρχαιότερος των αστυνομικών υγειονομικών Αξιωματικών, εκτός αν μετέχη ο Δ/ντής του Υγειονομικού Κέντρου, οπότε προεδρεύει ούτος. Η θητεία των μελών των κατά το παρόν άρθρον Αστυνομικών Υγειονομικών Επιτροπών καθορίζεται εξάμηνος. Άρθρ.2.-Αρμοδιότης Αστυνομικών Υγειονομικών Επιτροπών. Ι.Αρμοδιότης των Αστυνομικών Υγειονομικών Επιτροπών είναι η υπό των κειμένων διατάξεων καθοριζομένη. ΙΙ.Η κατά το προηγούμενον εδάφιον αρμοδιότης της παρ’ εκάστη Αστυνομική Διευθύνσει Αστυν. Υγειον. Επιτροπής επεκτείνεται και επί παντός αστυνομικού υπαλλήλου από του βαθμού του Αστυνόμου α΄ και κάτω υπηρετούντος εις οιανδήποτε υπηρεσίαν της περιφερείας της οικείας Αστυνομικής Διευθύνσεως. Άρθρ.3.-Εις τον αυτόν επί της Δημοσίας Τάξεως Υπουργόν ανατίθεμεν την δημοσίευσιν και εκτέλεσιν του παρόντος Δ/τος.   